Ridder på rulleskøyter

Ridder på rulleskøyter (originaltittel A Kid in King Arthur's Court) er en amerikansk familiefilm fra 1995, regissert av Michael Gottlieb. Den er basert på Mark Twains bok A Connecticut Yankee in King Arthur's Court (også filmatisert i 1978 under tittelen Unidentified Flying Oddball, da Ron Moody også spilte Merlin),men er til forskjell satt inn i det 20. århundre. De ble også laget en oppfølger, A Kid in Aladdin's Palace i 1998, men denne gangen uten Disney som distribusjon. Ridder på rulleskøyter handler om skolegutten Calvin (Thomas Ian Nicholas), som plutselig blir kastet gjennom tiden, tilbake til middelalderen.
Filmen har senere blitt anerkjent som en av de første filmene til både Kate Winslet og Daniel Craig.

Handling 
Calvin Fuller er en nerdete ung gutt som bor i en forstad av Los Angeles. Han er veldig glad i spille baseball, selv om han ikke er noen god spiller. Plutselig inntreffer et stort jordskjelv. Alle de andre spillerne løper i sikkerhet, men bakken åpner seg under Calvins sko, og han faller gjennom en stor kløft. Han lander til slutt på hodet til en svart ridder fra 600-tallet. Kong Arthur hører om gutten, og han tror dette kan være frelseren som Merlin hadde spådd om.

Calvin begynner å få opplæring som ridder under en anerkjent ridder Sir Kane, for å hjelpe kong Arthur med å beholde kronen. Når jordskjelvet rammet, hadde Calvin nettopp tatt tak i ryggsekken sin, og dette gjør det mulig for ham å blende folk i Camelot med sin "magi" inkludert en rock and roll musikk fra en CD-spiller, og en spesiell sveitsisk kniv som de aldri har sett maken til i Camelot. Den unge "trollmannen" viser dem også hvordan man kan lage rulleskøyter. Han får beundring og berømmelse, men vekker også misunnelse fra Lord Belasco, som ønsker å ta over tronen etter kong Arthur.

I mellomtiden blir Calvin forelsket i en ung prinsesse, Katey, men hennes eldre søster, Sarah, er hemmelig forelsket i Sir Kane. Belasco kidnapper Katey, og forsøker å anklage Calvin for mord. Belasco forteller Sarah at hvis hun nekter å gifte seg med ham, så vil Katey dø. Belasco ønsker å arrestere Calvin, men Sarah redder ham. Calvin finner et slott hvor Katey blir holdt fanget. De klarer å løslate Katey, men Belascos nestkommanderende, Richard, kidnapper henne igjen og forsøker å holde henne som gissel. Arthur oppnevner Calvin som ridder ved det runde bord og de reiser tilbake til Camelot for å hindre Belasco fra å tvinge Sarah til å gifte seg med ham. For å slå ham for godt, må de møte ham i en ridder-turnering.

Medvirkende 
 Thomas Ian Nicholas som Calvin Fuller
 Joss Ackland som Kong Arthur
 Art Malik som Lord Belasco
 Paloma Baeza som prinsesse Katey
 Kate Winslet som prinsesse Sarah
 Daniel Craig som Master Kane
 David Tysallas Ratan
 Ron Moody som Merlin

Eksterne lenker 
 
 

Filmer fra 1995
Familiefilmer fra USA
Eventyrfilmer fra USA
Engelskspråklige filmer
Filmer basert på bøker
Filmer basert på verk av Mark Twain